La prova de càrrega del Pont de Mas del Rosari sobre la CV-31 dóna positiu i permetrà obrir la infraestructura al tràfic abans que finalitze l'any
20/06/2016

# La prova de càrrega del Pont de Mas del Rosari sobre la CV-31 dóna positiu i permetrà obrir la infraestructura al tràfic abans que finalitze l'any

[![Prueba de carga](/images/noticias/2016/06/prueba-carga-puente.jpg)](/images/noticias/2016/06/prueba-carga-puente.jpg)

20.06.2016

L'Alcalde de Paterna, Juan Antonio Sagredo es va acostar ahir fins al lloc per supervisar els treballs que es van realitzar sobre la infraestrcutura amb tres camions amb 88 tones de pes

La prova de càrrega del pont sobre la carretera CV-31 que uneix el barri de Mas del Rosari-La Coma amb el Parc Científic de Burjassot que es va realitzar ahir ha donat positiu, uns bons resultats que permetran obrir aquesta històrica infraestructura abans que finalitze l'any.

Durant tot el dia d'ahir, tres camions carregats amb 88 tones de pes (dues amb 26 tones i un amb 36 tones) van creuar el pont per mesurar la seua deformació i verificar el seu correcte comportament estructural.

L'Alcalde de Paterna, Juan Antonio Sagredo, es va apropar a primera hora del matí fins al lloc per supervisar els treballs d'aquesta prova de càrrega, una actuació per l'execució de la qual va ser necessari tallar al tràfic la carretera CV-31 i mitjançant la qual s'ha comparat la deformació teòrica que s'obté del model de càlcul del pont i s'ha comprovat que el comportament del pont és l'adequat.

Sagredo ha anunciat que “aquesta mateixa setmana el consistori rebrà els informes que ratifiquen que el pont està en correcte estat des del punt de vista tècnic” i ha explicat que “el següent pas és l'execució del projecte d'urbanització de la part superior del pont i la reparació dels desperfectes puntuals que van detectar les proves d'auscultació realitzades a la infraestructura el passat mes de febrer”, un projecte que es traurà a licitació en breu.

Referent a això, el primer edil ha assenyalat que “si no hi ha cap contratemps, la connexió estarà oberta abans que finalitze l'any complint així amb aquesta històrica reivindicació que els veïns i veïnes porten anys reclamant i que des d'Executiu socialista hem aconseguit desbloquejar i solucionar en menys de 12 mesos després d'anys d'abandó i immobilisme per part de l'anterior govern del PP”.